Hey eg eri ein drongur sum er 16 ár og gangi í 10. flokki. Vit hava ítrott í skúlanum men eg tori aldrin at fara undir brúsu tí eg veit at eg ikki orduliga eri komin í pupertetin enn og havi lítlan‘ murt’. Eg vil tí spyrja um tað er nakað eg kann gerða fyri at fáa hann størri ella skal eg bara bíða?... havi hoyrt at tá man er 17 burdi hann verði fullvaksin men nú eri eg 16 og skjótt 17 og tað sær ikki út til at nakað hendur? Svar: Góði tú, Takk fyri brævið! Tað eru nógvir ungir dreingir sum skriva inn til okkara við spurningum um støddina á teirra penis. Hetta er nakað, sum fyllur nógv í tonkunum hjá dreingjum og monnum. Støddin á penis er sera ymisk. Flestu dreingir og menn hava ein penis sum er ímillum 14-16 cm til longdar. Og tað er rætt sum tú sigur at tú ikki er fullvaksin enn. Sum tú sjálvur hevur hoyrt, so er penis ikki er fullvaksin fyrrenn umleið 17 ára aldur, men tað kann henda seinni. Tú skrivar at tú gongur í 10’ inda flokkið. Allir fólkaskúlar hava eina heilsusjúkrasystir. Tær vita alt um hvussu kroppurin búnast. Tú kanst fáa eitt gott prát við tína heilsusystur um kynsbúning. Tær plaga at hava eina fasta tíð á skúlanum, har næmingar kunnu koma forbí. Um tú ivast nær tað er, so kanst tú fara inn á skúlakontóri ella spyrja ein lærara, um nær hon er tøk. Vit vilja leggja avtrat at man skal verða varðin við at samanbera seg sjálvan við aðrar dreingir og menn. Tað er nevniliga ymiskt, hvussu nógv penis veksur, tá ið ein fær standing. Penis kann vaksa alt frá 0-15 cm frá at vera slappur til tá hann verður stívur. Oftani er tað soleiðis, at ein minni penis veksur meira enn ein stórur penis.